****

**ข่อย**

**ชื่อวิทยาศาสตร์:**Streblus asper Lour.

**ชื่อสามัญ:**Siamese rough  bush, Tooth Brush Tree **ชื่ออื่น:**กักไม้ฝอย (ภาคเหนือ), ส้มพอ ตองขะแหน่ (กะเหรี่ยง-กาญจนบุรี) **วงศ์:**MORACEAE  **ลักษณะทางพฤกษศาสตร์**      ไม้ต้น ขนาดกลาง สูง 5-10 ม.เปลือกลำต้นสีเทา โคนลำต้นตรง ส่วนบนค่อนข้างคดงอเป็นปุ่มปม และเป็นร่องเล็กน้อย เนื้อไม้เหนียว กิ่งอ่อนมีขนสาก เรือนยอดเป็นพุ่ม รูปไข่ทึบ
**ใบ**ใบเรียงสลับ ใบเดี่ยว มีขนาดเล็กสีเขียว ใบรูปรีู่แกมรูปไข่กลับหรือรูปคล้ายสี่เหลี่ยมขนมเปียกปูน โคนใบมนหรือแหลม ปลายใบแหลม ขอบใบจักฟันเลื่อยไม่เป็นระเบียบ ใบหนาหยาบคล้ายกระดาษทรายทั้งสองด้าน **ดอก**ดอกเพศผู้และดอกเพศเมียอยู่ต่างช่อกัน ดอกเพศเมียสีขาวหรือสีเหลืองอ่อน ดอกเดี่ยวแต่รวมกันเป็นกระจุกตามซอกใบและกิ่ง กลีบเลี้ยงมี 4 กลีบ คงอยู่จนดอกกลายเป็นผล ดอกเพศผู้สีเขียวอ่อน ออกเป็นช่อกลมเล็กๆ ตามกิ่งแต่ละช่อ เกสรเพศผู้มี 4 อัน
**ผล**ผลกลมหรือเป็น 2 พูมีขนาดเล็กเท่าหัวเข็มหมุด เส้นผ่านศูนย์กลางประมาณ 0.5 ซม.ผิวเรียบ เมื่อยังอ่อนจะมีสีขาวหรือเทา เปลือกในมียางสีขาว เมื่อสุกผลสีเหลือง เมล็ดแข็งกลม

**สรรพคุณทางยา**

**กิ่งข่อย** ใช้ในการแปรง ฟันแทนแปรงสีฟันได้ แต่ต้องทุบให้นิ่มๆก่อน

**เปลือก** สามารถรักษาแผล แก้ท้องร่วง ดับพิษภายใน ทาริดสีดวงแก้พยาธิผิวหนัง และเมื่อต้มกับเกลือจะได้เป็นยาอมแก้รำมะนาด

**ยาง** มีน้ำย่อยชื่อ milk (lotting enzyme) ใช้ย่อยน้ำนม

**ราก** สามารถนำมารักษาแผลได้

**แก่น / เนื้อ** คนเชียงใหม่ใช้แก่นข่อยหั่นเป็นฝอยมวนเป็นบุหรี่สูบแก้[ริดสีดวงจมูก](https://th.wikipedia.org/w/index.php?title=%E0%B8%A3%E0%B8%B4%E0%B8%94%E0%B8%AA%E0%B8%B5%E0%B8%94%E0%B8%A7%E0%B8%87%E0%B8%88%E0%B8%A1%E0%B8%B9%E0%B8%81&action=edit&redlink=1)

**เมล็ด** นำมารับประทานเป็นยาอายุวัฒนะได้ และทำให้เจริญอาหาร

สรรพคุณข่อย

สรรพคุณข่อยที่พบการใช้ในประเทศต่างๆ ได้แก่ ในอินเดีย ใช้กิ่งข่อยทุบให้นิ่มใช้เป็นไม้สีฟันทำให้ฟันแน่น ในประเทศอื่นๆใช้น้ำต้มจากเปลือกข่อยผสมเกลือเป็นยาอมแก้รำมะนาด ในประเทศไทย พบว่า มีการใช้กิ่งข่อยสีขัดฟัน และใช้น้ำยางจากต้นข่อยผสมเกลือใส่ฟันหรือบริเวณที่ปวดฟัน บริเวณเหงือกบวมสามารถลดอาการบวม และอาการปวดได้

ประโยชน์ในด้านอื่นๆ ได้แก่

– การใช้ใบข่อยกำรูดตัวปลาไหลเพื่อกำจัดยางก่อนนำมาปรุงอาหาร

– นำใบมาตากแห้ง และบดชงเป็นชาดื่ม

– เปลือกลำต้นใช้ทำเป็นเยื่อผลิตกระดาษ กระดาษที่ทำจากเยื่อข่อยมีความคงทน แมลงไม่กัดกิน สามารถเก็บรักษาได้ยาวนานกว่ากระดาษจากเยื่อไม้อื่นๆ

– มีการใช้สารสกัดจากข่อยสำหรับการตกตะกอนน้ำนมหรือตกตะกอนโปรตีน